club47031643
Кудай...
Билерер бе Jÿрÿмде слердеҥ öскö, слердеҥ бийик Кудай бар деп? Кудайды сананып jадар ба? Кудай керегинде сананбазаар, Кижи айлу jÿрбезеер, кижи болбозоор. Кудайдаҥ коркып улус Бажын иштедет, сагышту болот. Кудайдаҥ суранып, Кудайын сананып jÿрзе Башка баш кожулат. Jаҥыс бойорды сананбагар, Кудайды да сананар, нениҥ учун анаҥ слердиҥ jÿрÿмер камаанду. Мен сананзам кижи кандый да кинчекти эделе Кудайдыҥ алдына келзе, акту jÿрегинеҥ jаманын таштазын деп суранып, Кудайына баштанза, Кудайын керектезе, тооп баштаза, Кудай кинчеги учун катузын берзеде ол тÿҥейле кижини таштабас, талдап чачпас… Нениҥ учун мен сананзам Кудай кижини сÿрекей тыҥ сÿÿп jат. Бисти балдарым, уулдарым деп, кыстарымды эркелеттим, килей кöрдим деп айдат.(Кудайдыҥ бичиктеринде темдектезе кöп анайда бичилет) Кудайла кижи тартышпас керек, ого öчöшпöс керек, нениҥ учун сен jÿк ле кижи, тыҥзынар аргаҥ jок. …
Кудай слердеҥ кöп jöжö, кöп та нени де сурап туру ба? Нени де сурабай jат. Кудайга бÿдерге кÿч пе? Мен сананзам Кудайдаҥ бис чындап та кöп неме сурарыс, jе Кудайга бистеҥ jаҥыс ла кижи аайлу jÿрери, кижи болоры керек. 
Кижи аайлу дегени ол канай дегени? Онызын бойоор ло кöрöр. Мен сананзам jÿк ле Кудайга бÿдÿп, Ак jаҥын jаҥданганы. Ак санаалу jÿрÿп, jакшыны кÿÿнзеп, jÿрегиле, кöксиле jÿрери.

Кезик улус Кудайла сааду эдет. Болушсаҥ бÿдерим болушпазаҥ бÿтпезим деп. Jе Кудайла акту, ачык jÿрегиле куучындажар керек, сааду этпес. Кудайына бажырбай, Кудайын сананбай jÿрзе öзöги бош болот. Öзöги бош болзо ол кижи нени ле кылынар, учында кол до салынар аргазы бар…. Кудайды сананып турган кижиниҥ öзöги тыҥ болор. Ол jÿрÿминде будактарды öдÿп чыдамкай болор.
 «Совесть-голос божий» деп айдыжат. Чындап та….
Кажыла кижиде öзöгинде Кудайдаҥ берилген « внутренний стержень», секрет деген неме бар деп, сананып jадым. Оны бойы кижи ле jаҥыс Кудай билер учурлу ол секретти , ол ажыра кижи Кудайыла куучындажар анаҥ онызын кемгеде куучындабас учурлу. Сананзам андый.